ইয়েমেনে হুথি হামলা ৮০ সেনা নিহত
ইয়েমেনের একটি সামরিক প্রশিক্ষণশিবিরে হুথি বিদ্রোহীদের হামলায় সামরিক বাহিনীর ৮০ সদস্য নিহত ও অনেকে আহত হয়েছে। শনিবার দেশটির মারিব শহরে হামলার এ ঘটনা ঘটে বলে জানায় সৌদি আরবের রাষ্ট্রীয় টেলিভিশন আল আখবরিয়া। কয়েকটি সূত্রের উদ্ধৃতি দিয়ে রয়টার্স জানায়, হামলায় ব্যালাস্টিক ক্ষেপণাস্ত্র ও ড্রোন ব্যবহার করা হয়েছে। তবে তাৎক্ষণিকভাবে এ হামলার দায় স্বীকার করে কোনো বিবৃতি দেয়নি হুথি বিদ্রোহীরা।







ইয়েমেনের সৌদি ও যুক্তরাষ্ট্রপন্থী সরকারি বাহিনীর বিরুদ্ধে লড়াই করছে ইরানপন্থী হুথি বিদ্রোহীরা। এখানে সৌদি আরবের সঙ্গে ইরানের একটি ছায়াযুদ্ধ চলছে বলে মত বিশ্লেষকদের। ইয়েমেনের রাজধানী সানাসহ দেশটির অধিকাংশ বড় শহরগুলো হুথিদের নিয়ন্ত্রণে রয়েছে। তারা ইরানের স্বার্থরক্ষার জন্য নয় বরং দেশের দুর্নীতিগ্রস্ত পদ্ধতির বিরুদ্ধে লড়াই করছে বলে দাবি করে আসছে।




২০১৫ সালে ইয়েমেনের আন্তর্জাতিকভাবে স্বীকৃত সরকারের প্রেসিডেন্ট আব্দ রাব্বু মনসুর হাদিকে ক্ষমতা থেকে উচ্ছেদ করে হুথিরা সানা দখল করে নিলে দেশটির গৃহযুদ্ধে সরাসরি হস্তক্ষেপ করে সৌদি আরব।

ইয়েমেনের একটি সামরিক প্রশিক্ষণশিবিরে হুথি বিদ্রোহীদের হামলায় সামরিক বাহিনীর ৮০ সদস্য নিহত ও অনেকে আহত হয়েছে। শনিবার দেশটির মারিব শহরে হামলার এ ঘটনা ঘটে বলে জানায় সৌদি আরবের রাষ্ট্রীয় টেলিভিশন আল আখবরিয়া। কয়েকটি সূত্রের উদ্ধৃতি দিয়ে রয়টার্স জানায়, হামলায় ব্যালাস্টিক ক্ষেপণাস্ত্র ও ড্রোন ব্যবহার করা হয়েছে। তবে তাৎক্ষণিকভাবে এ হামলার দায় স্বীকার করে কোনো বিবৃতি দেয়নি হুথি বিদ্রোহীরা।